ทำไม Trigger Fund ถึงได้รับความนิยมค่อนข้างมาก
1. จังหวะที่ทยอยออกกองทุน Trigger Fund นั้น เป็นจังหวะตลาดหุ้นขาขึ้น ดังนั้น พอกองแรกๆกำไร คนก็เริ่มพูดถึงมากขึ้น และเข้าไปลงทุนในกองทุน Trigger Fund กองใหม่ๆมากขึ้นเรื่อยๆจนกลายเป็นกระแส             
2. บลจ. อื่นๆที่เห็นว่า Trigger Fund นิยม และแย่งเงินลงทุนจากกระเป๋าลูกค้าได้ ก็ต้องเล่นตามกระแสด้วยการเปิด IPO กอง Trigger Fund เพื่อไปลงทุนกับเขาบ้าง ไม่งั้นลูกค้ากองทุนก็หนีไป บลจ. อื่นกันหมด
3. ด้วยความที่ Trigger Fund ส่วนใหญ่ ลงทุนในตลาดหุ้นไทย หรือไม่ก็ลงทุนในตลาดหุ้นต่างประเทศ (เกือบร้อยละร้อย ลงทุนในตลาดหุ้นทั้งหมด) และตั้งเป้าหมายการลงทุนในกรอบไม่เกิน 12 เดือน ซึ่งถือว่าสั้นมากๆ ต้องยอมรับครับว่า นักลงทุนส่วนใหญ่ ไม่สามารถทนได้กับการถือการลงทุนในระยะยาวมากๆ ดังนั้น พอเห็นกรอบระยะเวลาไม่นาน และเป้าของ Trigger มันสูงกว่าดอกเบี้ยเงินฝาก ก็เลยถูกผู้ขายชักชวนเข้าลงทุนได้ง่าย ตัดสินใจได้ไม่ยาก
4. การถึงเป้าหมาย แล้วขายออกอัตโนมัติ หรือปิดกองทุน ทำให้นักลงทุนใน Trigger Fund ไม่ต้องมานั่งจับจังหวะตลาด
ความรู้ทางการเงิน